संरक्षा दिवस पर जताई शहर की सड़क दुर्घटनाओं पर चिंता
रावतभाटा। राजस्थानपरमाणु बिजलीघर इकाई 5, 6 में शनिवार को 46वां राष्ट्रीय संरक्षा दिवस पर मुख्य अधीक्षक जेआर देशपांडे़ ने ध्वजारोहण कर संविदा, विभागीय कर्मचारियों एवं अधिकारियों को संरक्षा शपथ दिलाई। अनुरक्षण अधीक्षक बालाराम मूर्ति ने सीएमडी का संरक्षा संदेश पढ़ कर सुनाया। सीएमडी के संदेश में कहा गया है कि उच्चतर दुर्घटना मुक्त दिवसों पर सन्तुष्ट होने से काम नहीं चलेगा बल्कि उच्चतर संरक्षा मापदंडों को प्राप्त करने के लिए हमें सेवाआंे को बेहतर बनाना होगा। तकनीकी सेवा अधीक्षक एमजी तैलंग ने स्थल निदेशक का संरक्षा संदेश पढ़ कर सुनाया।
स्थल निदेशक के संदेश में कहा गया है कि प्रचालन मानदंडों एवं परियोजना लक्ष्यों को प्राप्त करने के लिए औद्योगिक संरक्षा से कोई समझौता नहीं किया जाएगा। स्थल निदेशक ने अपने संदेश में रावतभाटा में हो रही सड़क दुर्घटनाओं के प्रति अपनी चिन्ता व्यक्त की तथा सभी को यातायात नियमों का पालन करने के लिए प्रेरित किया। उन्होंने राष्ट्रीय संरक्षा दिवस पर उपस्थित संविदा कर्मियों एवं विभागीय कर्मचारियों को, एक साल से अधिक दुर्घटना मुक्त एवं सात साल से अधिक अग्नि दुर्घटना मुक्त रहने एवं केन्द्र निदेशक की तरफ से सभी को शुभकामनाएं दी। उन्हांेने कहा कि ऐसी सफलताओं के पीछे एक अच्छे दुर्घटना निवारण कार्यक्रम एवं सभी का योगदान रहता है। कोई भी बड़ी दुर्घटना होने से पहले नियरमिस एक्सीडेंट एवं लो लेवल इवेंट के रूप में चेतावनी मिलती है। इसीलिए एनएमए एवं एलएलई को अधिक से अधिक रिपोर्ट करना अत्यंत आवश्यक है, जिससे कि उनसे सबक लेकर बड़ी दुर्घटनाओं को रोका जा सके। उन्होंने सभी से संरक्षा, स्वास्थ्य एवं पर्यावरण के प्रति सजग रहने के लिए आग्रह किया। औद्योगिक एवं अग्नि संरक्षा अनुभाग को संरक्षा सप्ताह आयोजित करने के लिए बधाई दी।
राजस्थान परमाणु विद्युत परियोजना की निर्माणाधीन 7वीं8वीं इकाई में 46 वाँ राष्ट्रीय संरक्षा दिवस पर परियोजना निदेशक विवेक जैन ने संरक्षा झंडा फहराया। अधिकारियों, कर्मचारियों को संरक्षा शपथ दिलाई। उन्होंने कहा कि संरक्षा की छोटी छोटी बातों को नजरंदाज करने से दुर्घटनाए हो जाती है, जिससे खुद के परिवार को तो असहनीय नुकसान भुगतना पड़ता ही है। साथ में राष्ट्र को भी नुकसान होता है हमे संरक्षा कल्चर को देनिक जीवन में ढालना हें और दुर्घटनाओ में शून्यता लानी है। मुख्य अधीक्षक एस हलदर ने सीएमडी का संरक्षा सन्देश पढा और परियोजना के कार्य मे सुरक्षा का महत्व समझाया। द्मुख्य निर्माण अभियन्ता एके शीत ने स्थल निदेशक का संरक्षा सन्देश पढा एंव बताया कि संरक्षा प्रणाली जैसे की टूल बॉक्स टॉक, सेफ्टी परमिट सिस्टम, रोको.टोको के जरिए सुरक्षा को और मजबूत किया जाता है।प्रमुख औद्योगिक संरक्षा एंव अग्नि जेआर खटसूरिया ने जीवन को अमूल्य बताते हुये संरक्षा के प्रति सजग रह कर कार्य करने का महत्त्व बताया। इस मौके पर कार्यरत एचसीसी ने संरक्षा के प्रति सजगता से कार्य को प्रोत्साहित करने के लिए नुक्कड़ नाटक का आयोजन किया। गेमन इंडिया लिमिटेड ने संरक्षा दिवस पर विभिन्न कार्यक्रमों का आयोजन किया। गेमन ने संरक्षा रैली निकाली। एलएण्डटी पावर, पुंजलायड, गोदरेज एवं जीइटी, डी इंडिया कम्पनी को परियोजना संरक्षा अवार्ड के लिए शील्ड देकर सम्मानित किया गया। हाऊसकीपिंग प्रतियोगिता के विजेताओ को शील्ड देकर सम्मानित किया।वरिष्ठ संरक्षा अभियंता एसएस खींची ने संचालन किया।
रावतभाटा. संविदा, विभागीय कर्मचारियों एवं अधिकारियों को संरक्षा शपथ दिलाते हुए।
hin_Deva hin_Deva hin_Deva hin_Deva hin_Deva